兰若倚西冈,年深松桂长。似闻葛洪井,还近赞公房。
挂衲云林净,翻经石榻凉。下方一回首,烟露日苍苍。
兰玉无偏爱,衾绸不忍欺。
甘辛同逆旋。生死独先知。
马鬣苔封合,鱼矶宝帐遗。
酸风入松槚,空作暮山悲。
兰溪行过后,迤逦到巴河。
江狭无矶险,沙平有港多。
邻舟同永夜,渔火照寒波。
独惜年华晏,其如道远何。
兰亭人寂几何年,着我糟丘亦冗员。
寻访雪溪无酒债,主张禊帖有诗权。
千岩秀处书如堵,五月凉时藕似船。
只麽折浮真足矣,底须妄想到花边。
兰菊被秋坂,危宇冠层巔。
杂树自隐日,脩条争刺天。
石斜苔附秀,樛穷蔓倒悬。
撷英欲谁遗,伫立徒娟娟。
兰皋彻夜树旄干。战渴望梅酸。想有歌姬半臂,更深自可鏖寒。敲门寄曲,惊回蝶梦,旋篝灯看。坛下已收降将,火牛不用田单。
兰氏小姬名凤笙,邯郸美人独擅名。
等闲一见万金贱,何况逍遥翡翠屏。
精神婉娈性情适,自恨生身杨柳陌。
陌上羞看游冶郎,镜中愁作当眉碧。
学得秦筝不肯弹,却将针指凑齐纨。
鸳鸯刺就肠先断,掩却银床独自叹。
兰台大著作,族派共关西。
南海分忧寄,东门叙解携。
离城衝臘雪,宿馆听晨鸡。
画鷁江波远,鸣驺岭路迷。
陆梅香已尽,越鸟暖初啼。
入境风生扇,行春柳拂堤。
杀青前事在,饮水古人齐。
卧理应多暇,无忘寄尺题。
兰俎既升,蘋羞可荐。金石载设,咸英已变。
林泽斯总,山川是遍。敢用敷诚,实惟忘倦。
兰舟演漾水云空,花叶田田岛屿风。
棹入琼波最深处,玉楼金殿影西东。
兰溪美箭不成笛,离离玉筋排霜脊。
千沟万缕自生风,入手未开先惨忄栗。
公家列屋闲蛾眉,珠帘不动花阴移。
雾帐银床初破睡,牙签玉局坐弹棋。
东坡病叟长羁旅,冻卧饥吟似饥鼠。
倚赖春风洗破衾,一夜雪寒披故絮。
火冷灯青谁复知,孤舟儿女自AA27咿。
皇天何时反炎燠,愧此八尺黄琉璃。
愿公净埽清香阁,卧听风漪声满榻。
习习还従两腋生,请公乘此朝阊阖。
兰切膏凝,柳沟燧落,光景乍新。正石坛人静,风清绮陌,朱筵灯闹,雨压香尘。不似潘郎花作县,且管勾江山当主人。看承处,有帘犀透月,蜡凤烧云。裴回五